text: Нови 30 електробуса в "Столичен електротранспорт" – Stroimedia
  Нови 30 електробуса в "Столичен електротранспорт"
  October 21, 2021 by Petia Ralcheva
  "Продължаваме да обновяваме подвижния състав на градския транспорт. С новите 30 електробуса в "Столичен електротранспорт" ще имаме 45." Това каза днес заместник-кметът по направление транспорт на Столична община Кристиан Кръстев, който присъства на пускането на първите електробуси по договор за доставка на общо 30 нови превозни средства и 10 зарядни станции.
  "От днес 8 нови електробуса се пускат в движение по автобусна линия № 6 "Автостанция "Гео Милев" – с. Герман и временната линия № Е20Т, която замества трамвай линия № 20 за времето на ремонта.
  Ще имаме 117 чисто нови електробуса в движение. Работим отдавна върху маршрутите на бъдещия довеждащ транспорт, за който ще се използват новите превозни средства" – посочи също Кръстев.